ช่วงเดือนธันวาคม 2562 จนถึงตอนนี้กุมภาพันธ์ มีอาการ เวียนหัวแต่ไม่นาน อารมณ์แบบบ้านหมุน ทรงตัวไม่ได้ ต้องยืนนิ่ง ๆ ประมาณ 30 วิถึงจะหาย เป็น ๆ หาย ๆ เป็รช่วง ๆ อาการร่วมมีอยากอาเจียนบางครั้ง เบื่ออาหาร หูอื้อ เวลาเสียงดัง ๆ อยากรู้ว่าเข้าข่ายโรคอะไร ต้องรีบไปหาเลยไหมคะ
สวัสดีครับ อาการเวียนศีรษะบ้านหมุน เกิดจากมีความผิดปกติในระบบหูชั้นใน ซึ่งมีระบบประสาทที่ควบคุมสมดุลการเคลื่อนไหว เมื่อระบบประสาทนี้ถูกรบกวน จึงทำให้เกิดอาการเวียนศีรษะ คล้ายกับจะเสียสมดุล และถูกหมุนดังกล่าวครับซึ่งสาเหตุที่พบได้บ่อยในอาการเวียนศีรษะบ้านหมุนนั้นได้หลายโรคครับ ได้แก่1.โรคหินปูนในหูชั้นในเคลื่อน2.โรคน้ำในหูไม่เท่ากัน3.โรคประสาทการทรงตัวอักเสบ4.โรคทางระบบประสาทอื่นๆ เช่น ไมเกรนเบื้องต้น ขอแนะนำให้นอนพักมากๆ และหากจะลุกเปลี่ยนท่า ควรจะค่อยๆทำ อย่าลุกทันที และไม่ควรเงยหรือก้มหน้ามากเกินไป เพราะการเปลี่ยนท่าอาจทำให้อาการกำเริบได้อย่างไรก็ดี หากอาการยังเป็นอยู่มากจนทำกิจวัตรประจำวันไม่ได้ มีคลื่นไส้อาเจียนมาก หรือ มีปัญหาการทรงตัวก็ควรพบแพทย์เพื่อรับการรักษาต่อไปครับ